ผิดลิขสิทธิ์
ฮือฮากันไปทั่ว เมื่อมีข่าวว่อนแวดวงโซเชียลว่ามีการผลิตธนบัตรทองคำชนิดราคา 1,000 บาท พร้อมรูปเสร็จสรรพ สวยงาม แถมให้สั่งจองได้ที่แบงก์ออมสิน กับแบงก์กรุงไทยอีกต่างหาก
10 ส.ค. 2559

ฮือฮากันไปทั่ว เมื่อมีข่าวว่อนแวดวงโซเชียลว่ามีการผลิตธนบัตรทองคำชนิดราคา 1,000 บาท พร้อมรูปเสร็จสรรพ สวยงาม แถมให้สั่งจองได้ที่แบงก์ออมสิน กับแบงก์กรุงไทยอีกต่างหาก
งานนี้คอลเซ็นเตอร์แบงก์ออมสินกับกรุงไทยเลยรับสายโทรศัพท์แทบไหม้ เพราะลูกค้าระดมโทรมาจะสั่งจอง แถมยังถูกลูกค้าต่อว่าต่อขานสารพัด เพราะคอลเซ็นเตอร์หรือพนักงานแบงก์ที่เคาน์เตอร์ต่างงง ตอบไม่ได้เกี่ยวกับธนบัตรทองคำ 
เดือดร้อนถึง วรพร ตั้งสง่าศักดิ์ศรี ผู้ช่วยผู้ว่าการ สายออกบัตรธนาคาร ธนาคารแห่งประเทศ ไทย (ธปท.) ต้องออกมาแจ้งว่า ธปท.ไม่ได้ผลิตธนบัตรทองคำ หรือให้ธนาคารพาณิชย์จำหน่ายธนบัตรทองคำแต่อย่างใด
ธปท.ยังเตือนว่า การจัดทำสิ่งเลียนแบบธนบัตรในลักษณะดังกล่าว ถือเป็นการละเมิดลิขสิทธิ์ของ ธปท. ผู้ผลิตและนำออกจำหน่ายสิ่งเลียนแบบธนบัตรมีความผิดตามพระราชบัญญัติลิขสิทธิ์ พ.ศ. 2537
ก่อนทิ้งท้ายว่า ธปท.จะเข้าตรวจสอบเรื่องนี้อย่างละเอียด ถ้าพบว่าเข้าข่ายการกระทำความผิดก็จะดำเนินการตามกฎหมายต่อไป